Hetedik alkalommal rendezik meg a Magyar Innovációs TechShow-t » StartupCafe
2015. május 4.2015. május 26-án hetedik alkalommal rendezi meg a Mobilitás és Multimédia Klaszter a Magyar Innovációs TechShow-t. A szervezők a rendezvényre különböző a technológiai területekkel foglalkozó vállalkozások, illetve fejlesztőcsapatok jelentkezését várják.
2015. május 26-án hetedik alkalommal rendezi meg a Mobilitás és Multimédia Klaszter az ország legnagyobb tradíciókkal bíró startup eseményét, a Magyar Innovációs TechShow-t, amely új infokommunikációs termékek és szolgáltatások számára kínál bemutatkozási lehetőséget. A szervezők a rendezvényre különböző a mobil technológiák, 3D nyomtatás, biotechnológia, okos hálózatok, az online biztonság, pénzügyi és nagyvállalati üzleti folyamatok, big data, valamint az M2M kommunikáció területével foglalkozó IT vállalkozások, illetve fejlesztőcsapatok jelentkezését várják. A nevezőknek működő prototípussal is demonstrálniuk kell az elmúlt 1-3 évben született termékötletüket, amely ideális esetben nemzetközi szintű potenciált hordoz.
A pályázókat egy független szakmai zsűri bírálja el, a 12-15 szerencsés győztes pedig május 26-án az Akvárium Klubban megrendezett TechShow keretei között mutathatja be projektjét. Az esemény nevezési határideje május 6., a nevezésről az TechShow weboldalán lehet részletesebben tájékozódni.
“A technológiai termékek fejlesztői a jelen egyik legnagyobb gazdasági potenciáljával bíró iparágának képviselői. A fejlesztés korai szakaszában olyanok ők, mint hajdanán az aranyásók voltak az USA-ban:bBár sokak szemében megcsillan a remény fénye, az igazán fontos kérdés, hogy kik azok, akik komoly energiabefektetéssel és kitartással maradandót alkotnak – mi az utóbbi kategóriába tartozókat várjuk a TechShow kiállítói közé” – mondta el Málnay Barnabás, az MMKlaszter vezetője.
A TechShow-ra kijutó csapatok amellett, hogy kiállítóterülethez jutnak, a rendezvény weboldalára is felkerülnek, továbbá három konferenciajegyet is kapnak, további belépőket pedig 35 százalékos kedvezménnyel vásárolhatnak. A szerencsések ezeken túl a színpadon is bemutathatják terméküket, szolgáltatásukat.
Ezt a cikket eddig 1102 alkalommal olvasták. Cimkék: techshow, mmklaszter
A Codie nyert a hetedik Magyar Innovációs TechShow-nTöbb díjat is nyert a beszélgetéseket titkosító CryptTalkItt a Startup Tavasz vége, ezek 2014 legjobb induló vállalkozásai